ORDIN nr. 204/14.12.2018

privind modificarea și completarea Codului rețelei pentru Sistemul național de  
transport al gazelor naturale, aprobat prin Ordinul președintelui Autorității Naționale  
de Reglementare în Domeniul Energiei nr. 16/2013

Având în vedere prevederile art. 99 lit. l), ale art. 130 alin. (2) lit. e), ale art. 1301 și ale art. 174 alin. (3) din Legea energiei electrice și a gazelor naturale nr. 123/2012, cu modificările și completările ulterioare,

în temeiul prevederilor art. 5 alin. (1) lit. c) și ale art. 10 alin. (1) lit. q) din Ordonanța de urgență a Guvernului nr. 33/2007 privind organizarea și funcționarea Autorității Naționale de Reglementare în Domeniul Energiei, aprobată cu modificări și completări prin Legea nr. 160/2012, cu modificările și completările ulterioare,

președintele Autorității Naționale de Reglementare în Domeniul Energiei emite prezentul ordin:

Art. I. – Codul rețelei pentru Sistemul național de transport al gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 16/2013, publicat în Monitorul Oficial al României, Partea I, nr. 171 și 171 bis din 29 martie 2013, cu modificările și completările ulterioare, se modifică și se completează după cum urmează:

1. **La articolul 6 alineatul (2) definiția „Utilizator al reţelei” se modifică și va avea următorul cuprins:**

"Utilizator al rețelei – orice utilizator, astfel cum este definit în Legea energiei electrice și a gazelor naturale nr. 123/2012, cu modificările și completările ulterioare".

1. **La articolul 29, alineatul (1) se modifică și va avea următorul cuprins:**

"(1) OTS are obligația publicării pe pagina proprie de internet a datelor de identificare pentru toți UR care îndeplinesc cerințele pentru încheierea contractului de transport și/sau a contractului de echilibrare și acces la PVT".

1. **La articolul 36, după alineatul (34), se introduce un alineat nou, alineatul (35), cu următorul cuprins:**

"(35)  Prin derogare de la prevederile alin. (3), solicitanţii de capacitate de transport în punctele de intrare/ieşire în/din SNT transmit în data de 24 decembrie 2018 cererile de rezervare de capacitate de transport pentru luna ianuarie 2019 sau multiplu de luni calendaristice rămase până la finalul anului gazier începând cu luna ianuarie 2019.”

1. **La articolul 363 alineatul (1), după lit. n) se introduce o literă nouă, lit. o) cu următorul cuprins:**

"o) În perioada 19 decembrie 2018 - 20 decembrie 2018 UR pot transmite cereri de rezervare de capacitate trimestrială de transport pentru trimestrul 1 ianuarie 2019 - 1 aprilie 2019; cererile de rezervare de capacitate trimestrială de transport pentru trimestrul 1 aprilie 2019 - 1 iulie 2019 și trimestrul 1 iulie 2019 - 1 octombrie 2019 se pot transmite cu 15 zile lucrătoare înainte de data de începere a fiecărui trimestru.”

1. **La articolul 49, după alineatul (9) se introduce un alineat nou, alineatul (10) cu următorul cuprins:**

”(10) Prin derogare de la prevederile alin. (1) - (9), principiile de nominalizare pentru punctele de interconectare transfrontalieră pot fi diferite, în conformitate cu acordurile stabilite între operatorii sistemelor de transport interconectate și respectând Regulamentul (UE) nr. 312/2014 al Comisiei din 26 martie 2014 de stabilire a unui cod de rețea privind echilibrarea rețelelor de transport de gaz.”

1. **La articolul 492, după alineatul (6) se introduce un alineat nou, alineatul (7) cu următorul cuprins:**

„(7) În cazul în care pentru ziua D există nominalizări atât pentru extracție cât și pentru injecție, OTS și OÎ stabilesc sensul fluxului de gaze naturale prin diferența nominalizărilor de extracție și de injecție.

Cantităţile extrase/injectate în mod scriptic/virtual, prin calculul diferenţei nominalizărilor de extracţie şi injecţie, vor urma aceeaşi procedură de corelare și confirmare ca şi cele extrase/injectate fizic.”

1. **La articolul 51, alineatul (3) se modifică și va avea următorul cuprins:**

„ (3) Suplimentarea, în condiţiile prevăzute la alin. (1), a capacităţii rezervate este obligatorie pentru UR şi OTS şi se acordă la sfârşitul fiecărui ciclu de nominalizare/renominalizare pentru ziua D pe baza nominalizării/renominalizării confirmate. UR nu poate renunţa la respectiva capacitate zilnică suplimentară ce depăşeşte capacitatea rezervată de UR într-un punct virtual de intrare/ieşire în/din SNT.”

1. **La articolul 52, alineatele (2), (3) și (6) se modifică și vor avea următorul cuprins:**

”(2) Odată confirmate de către OTS, tranzacțiile notificate de către UR și/sau de către operatorii piețelor centralizate de gaze naturale în PVT sunt considerate angajamente ferme ale acestora, urmând a fi luate în considerare de către OTS în cadrul proceselor de nominalizare, renominalizare, alocare și calcul al dezechilibrelor zilnice finale înregistrate de respectivii UR.

(3) Tranzacțiile notificate în PVT sunt luate în considerare de către OTS în conformitate cu relația:

NOM(I) + T(C) = NOM(E) + T(V),

unde:

- NOM(I) - reprezintă nominalizarea confirmată pe puncte de intrare în SNT a unui UR;

- NOM(E) - reprezintă nominalizarea confirmată pe puncte de ieșire din SNT a unui UR;

- T(C) - reprezintă notificarea în PVT a unei tranzacții de cumpărare efectuată de un UR;

- T(V) - reprezintă notificarea în PVT a unei tranzacții de vânzare efectuată de un UR

(6) Respingerea/modificarea de către OTS a nominalizărilor și renominalizărilor în punctele de interconectare cu sistemele de transport adiacente și în alte puncte decât punctele de interconectare, se efectuează în conformitate cu prevederile Regulamentului (UE) nr. 312/2014 al Comisiei din 26 martie 2014 de stabilire a unui cod de reţea privind echilibrarea reţelelor de transport de gaz.”

1. **La articolul 52, alineatul (5) se abrogă.**
2. **După articolul 59, titlul secțiunii „Alte prevederi referitoare la procedurile de nominalizare/renominalizare/NIZ” se modifică și se înlocuiește cu titlul „Alte prevederi referitoare la procedurile de nominalizare/renominalizare”**
3. **Articolul 60, se modifică și va avea următorul cuprins:**

”Art. 60 - Nivelul și structura nominalizărilor/renominalizărilor confirmate se transmit de OTS către UR, în conformitate cu prevederile art. 37, sub forma unui document denumit «Confirmare nominalizare/renominalizare», întocmit conform modelului prevăzut în anexa nr. 71, și devin obligatorii pentru UR.”

1. **La articolul 68, alineatul (4) lit. b) se modifică și va avea următorul cuprins:**

„b) Dacă limita OBA este depășită, părțile convin de comun acord, extinderea limitei pentru o perioadă de timp cât mai scurtă, cu condiția ca această extindere să nu afecteze funcționarea în condiții de siguranță a SNT, iar alocările sunt egale cu nominalizările UR confirmate. Regularizarea ulterioară a diferențelor dintre cantitatea alocată și cea măsurată va fi făcută în conformitate cu acordul de interconectare încheiat între OTS și OÎ.”

1. **Articolul 716  se modifică și va avea următorul cuprins:**

„Art. 716 - În cazul în care OD se află în imposibilitatea de a transmite către OTS alocările prevăzute la art. 714 până la ora 14,00 în ziua D+1 pentru ziua D, cantitățile măsurate vor fi alocate și comunicate UR, de către OTS, la nivelul nominalizărilor UR confirmate. Regularizarea ulterioară a diferențelor dintre cantitatea alocată și cea măsurată va fi făcută în conformitate cu acordul de interconectare încheiat între OTS și OSD și cu Metodologia de regularizare a diferențelor dintre alocări și cantitățile de gaze naturale efectiv măsurate elaborată de ANRE.”

1. **La articolul 74, alineatul (1) se modifică și va avea următorul cuprins:**

„(1) OTS efectuează alocarea lunară finală până cel târziu în data de 13 a lunii următoare (M+1) lunii (M) în care a prestat serviciul de transport, pentru fiecare UR în parte, în scopul cuantificării serviciului de transport gaze naturale prestat de OTS, precum şi pentru determinarea dezechilibrelor finale din luna M.”

1. **La articolul 77, alineatul (1) literele b) și c) se modifică și vor avea următorul cuprins:**

b) transferului dreptului de utilizare a capacității rezervate, potrivit prevederilor art. 79;

c) transferului complet al drepturilor și obligațiilor ce decurg din contractul de transport aferent punctelor de intrare în SNT/contractul de transport aferent punctelor de ieșire din SNT, potrivit prevederilor art. 80;

1. **La articolul 79, alineatele (4)** **și (41**) **se modifică și vor avea următorul cuprins:**

„(4) Cererile de transfer de capacitate operabile pentru o perioadă începând cu ziua gazieră D se transmit în platforma online informațională a OTS până cel târziu în ziua calendaristică D-1, ora 12,00. Capacitatea de transport rezervată de către un UR, ajustată cu transferurile de capacitate efectuate de către acesta în conformitate cu prevederile prezentului alineat şi ale art. 80 alin. (2) şi aprobate de către OTS până cel târziu la ora 14,00 a zilei calendaristice D-1, este luată în considerare de către OTS în cadrul proceselor de nominalizare, renominalizare şi calcul al depăşirilor de capacitate derulate pentru perioada de transfer de capacitate prevăzută în cererea de transfer de capacitate a UR respectiv şi aprobată de către OTS.

(41) Cererile de transfer de capacitate operabile pentru ziua gazieră D se transmit în platforma online informaţională a OTS în intervalul orar 06,00-15,00 al zilei calendaristice D. Capacitatea de transport rezervată de către un UR, ajustată cu transferurile de capacitate efectuate de către acesta în conformitate cu prevederile prezentului alineat şi ale art. 80 alin. (21) şi aprobate de către OTS până cel târziu la ora 17,00 a zilei calendaristice D, este luată în considerare de către OTS în cadrul procesului de calcul al depăşirilor de capacitate derulate pentru ziua gazieră D.

1. **La articolul 80, alineatul (3)** **se abrogă.**
2. **La articolul 80, alineatul (5)** **se modifică și va avea următorul cuprins:**

”(5) UR inițial și UR beneficiar transmit OTS solicitarea privind transferul de capacitate pentru o perioadă începând cu ziua gazieră D, până cel târziu în ziua gazieră D-1, ora 12,00. Cererea de transfer de capacitate se transmite în platforma online informațională a OTS. Capacitatea de transport rezervată de către un UR, ajustată cu transferurile de capacitate efectuate de către acesta în conformitate cu prevederile prezentului alineat și ale art. 79 și confirmate de către OTS cu cel puțin doua ore înainte de termenul-limită de transmitere a nominalizărilor în cursul zilei calendaristice D-1, este luată în considerare de către OTS în cadrul proceselor de nominalizare, renominalizare și calcul al depășirilor de capacitate derulate pentru perioada de transfer de capacitate prevăzută în cererea de transfer de capacitate a UR respectiv și confirmată de către OTS.”

1. **La articolul 80, după alineatul (5) se introduce un alineant nou, alineatul (51), cu următorul cuprins:**

“(51) UR inițial și UR beneficiar transmit OTS solicitarea privind transferul de capacitate pentru ziua gazieră D în platforma online informațională a OTS în intervalul orar 07,00-15,00 al zilei gaziere D. Capacitatea de transport rezervată de către un UR, ajustată cu transferurile de capacitate efectuate de către acesta în conformitate cu prevederile prezentului alineat și ale art. 79 este luată în considerare de către OTS în cadrul proceselor de renominalizare și calcul al depășirilor de capacitate derulate pentru ziua gazieră D.”

1. **La articolul 80, alineatele (6) și (7) se modifică și vor avea** **următorul cuprins:**

"(6) OTS comunică UR inițial și UR beneficiar, decizia sa privind aprobarea/respingerea transferului cu cel puțin două ore înainte de termenul-limită de transmitere a nominalizărilor în cursul zilei calendaristice D-1, în cazul cererii de transfer prevăzută la alin. (5), respectiv până cel târziu la ora 17,00 a zilei calendaristice D, în cazul cererii de transfer de capacitate prevăzute la alin. (51).

(7) OTS refuză validarea transferului de la UR inițial la UR beneficiar în condițiile în care respectiva capacitate face obiectul returnării de capacitate solicitate de UR inițial sau, nivelul garanției financiare de plată constituite de UR beneficiar în favoarea OTS nu acoperă capacitatea de transport rezervată ajustată cu transferul de capacitate solicitat, sau, capacitatea de transport rezervată de către UR, ajustată cu transferurile de capacitate efectuate de către acesta în conformitate cu prevederile alin. (51) și ale art. 79 depășește capacitatea tehnică a punctului respectiv de intrare/ieșire în/din SNT.”

1. **La articolul 80, după alineatul (8), se introduce un alineant nou, alineatul (81), cu următorul cuprins:**

”(81) Prevederile alin. (1) se aplică și în cazul în care UR solicită OTS efectuarea unui transfer de capacitate de transport între punctele virtuale de intrare în SNT din depozitele de înmagazinare subterane și punctele virtuale de intrare în SNT din sisteme de transport a gazelor naturale adiacente în care rezervarea de capacitate se face pe baza principiului „primul venit-primul servit”, în care a rezervat capacitate de transport”

1. **La articolul 832, alineatul (2) se modifică și va avea următorul cuprins:**

”(2) Pentru echilibrarea SNT, OTS desfașoară acțiunile de echilibrare operațională prevăzute la cap. III art. 6 alin. (3) din Regulamentul (UE) nr. 312/2014 al Comisiei din 26 martie 2014 de stabilire a unui cod de rețea privind echilibrarea rețelelor de transport de gaz.”

1. **La articolul 862, alineatele (1) și (2) se modifică și vor avea următorul cuprins:**

”(1) OTS organizează şi administrează piaţa de echilibrare a gazelor naturale sau poate încheia un acord cu o terță parte, în conformitate cu prevederile Regulamentului (UE) nr. 312/2014 al Comisiei din 26 martie 2014 de stabilire a unui cod de reţea privind echilibrarea reţelelor de transport de gaz, care să exercite aceste atribuții pentru OTS În cazul în care OTS va încheia un acord în acest sens, acesta va notifica în scris participanților identitatea operatorului desemnat să asigure îndeplinirea obligațiilor de organizare și administrare a pieței gazelor naturale, operator care va încheia cu participanții, în termen de 5 zile de la data primirii acestei notificări, Convenția prevăzută în anexa la Contractul de echilibrare și acces la PVT.

(2) Piața de echilibrare reprezintă cadrul organizat de tranzacționare a cantităților de dezechilibru zilnic inițial între UR, în scopul eliminării sau reducerii dezechilibrelor zilnice, intermediate de OTS/terța parte desemnată de OTS, pe baza Procedurii de tranzacţionare pe piaţa de echilibrare a gazelor naturale, prevăzută în anexa nr. 14.”

1. **La articolul 862, după alineatul (3) se introduc două alineate noi, alineatele (4) și (5), cu următorul cuprins:**

”(4) OTS nu înregistrează câștiguri sau pierderi ca urmare a perceperii de tarife privind organizarea și administrarea PE.

(5) Tarifele de administrare/tranzacționare practicate de OTS/terța parte desemnată de OST se stabilesc pe baza unei metodologii elaborate de OTS și aprobate de AC.“

1. **La articolul 105, alineatul (1) litera b) se modifică și va avea următorul cuprins:**

“b) o factură aferentă dezechilibrelor zilnice finale cu titlu ”Deficit”, înregistrate în luna precedentă, a cărei contravaloare a fost calculată conform dispozițiilor art. 1022 “.

1. **În anexa nr. 13, la articolul 4, alineatul (8) se modifică și va avea următorul cuprins:**

„(8) UR are obligația să factureze contravaloarea dezechilibrelor cu titlul „Excedent” și să plătească integral și la termen facturile emise de OTS reprezentând contravaloarea dezechilibrelor cu titlul „Deficit" inregistrate de UR“.

1. **În anexa nr. 13, la articolul 5, alineatul (8) se modifică și va avea următorul cuprins:**

„(8) OTS are obligația să plătească integral și la termen contravaloarea dezechilibrelor cu titlul „Excedent" înregistrate de UR”.

1. **În anexa nr. 13, la articolul 7, litera a) se modifică și va avea următorul cuprins:**

„a) până la data de 15 a lunii o factură aferentă dezechilibrelor zilnice finale cu titlu „Deficit", înregistrate în luna precedentă, a cărei contravaloare a fost calculată în conformitate cu reglementările prevăzute în Codul rețelei”.

1. **În anexa nr. 13, după articolul 7 se introduce un articol nou, articolul 71, cu următorul cuprins:**

“Art. (71) – (1) UR monitorizează permanent încadrarea valorii dezechilibrului înregistrat în nivelul garanției calculate conform art. 12 alin. (7). Valoarea dezechilibrului zilnic cumulat al UR nu poate depăși garanția pentru echilibrare constituită de UR.

(2) În momentul în care valoarea cuantumului dezechilibrului înregistrat de către UR în decursul lunii depășește nivelul garanției constituite, accesul în PVT și la serviciile de transfer al dreptului de proprietate este restricționat automat. Accesul în PVT va fi reluat în momentul în care UR suplimentează garanția.”

1. **În anexa nr. 13, la articolul 12, alin. (10), după litera b se introduce o literă nouă, litera b1 și va avea următorul cuprins:**

b1). În cazul UR care nu înregistrează facturi restante mai vechi de 15 de zile, nivelul garanției se majorează până la valoarea dezechilibrului cu titlu ”deficit” înregistrat de respectivul UR în cursul lunii anterioare.

1. **În anexa nr. 13, la articolul 21, alineatul (1) se modifică și va avea următorul cuprins:**

„(1) Intenția de reziliere a contractului trebuie notificată celeilalte părți în termen de 20 (douăzeci) zile calendaristice de la data la care obligația trebuia îndeplinită”.

1. **În anexa nr.** **13, articolul 26 se abrogă.**
2. **La anexa 13, în anexă, la articolul 1 alineatul (2), după definiția ”Convenția” se introduce o nouă definiție, cu următorul cuprins:**

“*scrisoare de garanţie bancară de plată* - document prin care banca garantă se angajează în mod irevocabil şi necondiţionat să plătească, la prima solicitare scrisă a OTS/terței părți desemnate de către OTS orice sumă până la concurenţa unei sume maxime stabilite de către Participantul la PE, în calitate de ordonator al garanţiei; este emisă pe o perioadă limitată de timp, conform modelului agreat de comunitatea bancară”.

1. **La anexa 13, în anexă, la articolul 2, alineatul (1) se modifică și va avea următorul cuprins:**

“(1) Obiectul Convenției îl reprezintă prestarea de către OTS/terța parte desemnată de OTS a serviciilor de organizare și administrare a pieței de echilibrare a gazelor naturale și acordarea participantului la PE a dreptului de a efectua tranzacții de vânzare-cumpărare de gaze naturale pe această piață cu OTS/terța parte desemnată de OTS în calitate de contraparte, în conformitate cu legislația primară și secundară aplicabilă acestei piețe.”

1. **La anexa 13, în anexă, la articolul 3, literele c), h) și j) se modifică și vor avea următorul cuprins:**

„c) să utilizeze o scrisoare de garanție financiară bancară de plată, în care se va preciza că se utilizează pentru piaţa de echilibrare a gazelor naturale;

h) să încaseze integral contravaloarea drepturilor de încasare nete aferente vânzărilor de gaze naturale pe PE prin încasări zilnice ale contravalorii poziţiei de vânzător prevăzute în notele de decontare zilnice, prin ordinele de plată zilnice emise de OTS/terța parte desemnată de către OTS pentru creditarea contului bancar deschis de căte Participantul la PE la o bancă comercială din România și să documenteze, lunar, plata obligaţiilor de plată încasarea drepturilor și plata obligaţiilor, de regularizare, în valoare egală, reciproce, precum și să emită şi să transmită către OTS factura zilnică lunară aferentă cantităţilor de gaze naturale vândute pe PE;

j) să decidă retragerea din proprie iniţiativă de la PE în baza unei înştiinţări transmise în scris la OTS/terța parte desemnată de OTS”

1. **La anexa 13, în anexă, la articolul 4, literele b), c), d), e), f) și j) se modifică și vor avea următorul cuprins:**

„b) în situația în care intenționează să introducă oferte de cumpărare, să încheie un Mandat SEPA Debit Direct cu banca sa de decontare, care va asigura înregistrarea documentului în TransFonD, și să transmită documentul scanat, pe e-mail la OTS/terța parte desemnată de către acesta;

c) să realizeze toate demersurile necesare la Banca de garantare proprie astfel încât OTS/terța parte desemnată de OTS să primească de la Banca cont central, nu mai târziu de ora 12:00 din ziua bancară anterioară zilei în care participantul la PE doreşte să introducă oferte de cumpărare, scrisoarea de garanție bancară de plată, în original, emisă în favoarea sa, în cazul în care scrisoarea de garanție bancară este emisă de Banca cont central, sau mesajul swift al Băncii garante însoțit de avizul Băncii cont central, în cazul în care scrisoarea de garanție bancară de plată este emisă de altă Bancă de garantare decât Banca cont central;

d) să solicite OTS/terței părți desemnate de OTS acordul pentru diminuarea valorii scrisorii de garanție bancară de plată, precum şi pentru scoaterea de sub obligaţii a Băncii garante înainte de expirarea termenului de valabilitate a scrisorii de garanție bancară de plată;

e) să asigure disponibilităţile financiare necesare debitării contului său deschis la Banca de decontare, la valoarea solicitată prin instrucţiunile de debitare directă, la termenele prevăzute în Mandatul SEPA Debit Direct, şi să comunice OTS/terței părti desemnate de OTS contul bancar în care doreşte să încaseze contravaloarea tranzacţiilor de vânzare pe PE;

f) să se asigure că valoarea scrisorii de garanţiei bancară de plată acoperă valoarea intenţiilor de cumpărare și a obligaţiilor de plată deja asumate;

j) să achite integral contravaloarea obligaţiilor de plată aferente tarifului de administrare/ tranzacționare pe PE;”

1. **La anexa 13, în anexă, la articolul 4, după litera l) se introduce o literă nouă, litera m), cu următorul cuprins:**

„m) să încheie Convenția cu terța parte desemnată de către OTS în termen de maxim 5 zile de la notificarea primită în acest sens de la OTS.”

1. **La anexa 13, în anexă, titlul articolului 5 se modifică și va avea următorul cuprins:**

„ Art. 5 - Drepturile OTS/terței părți desemnate de către OTS sunt următoarele: ”

1. **La anexa 13, în anexă, la articolul 5, literele a), b), c), d), e), f), g) și h) se modifică și vor avea următorul cuprins:**

„a) să primească de la Participantul la PE, pe email, Mandatul SEPA Debit Direct scanat și datele de identificare ale contului bancar deschis la o bancă comercială din România, care va fi creditat cu valoarea drepturilor de încasare ale acestuia;

b) să primească de la Banca cont central scrisoarea de garanție bancară de plată emisă în favoarea OTS/terței părți desemnate de OTS, în original, dacă este emisă de Banca cont central, sau mesajul swift al Băncii garante însoţit de avizul Băncii cont central, dacă scrisoarea de garanție bancară de plată este emisă de altă Bancă de garantare decât Banca cont central, nu mai târziu de ora 12:00, cu o (1) zi bancară lucrătoare înainte de ziua de tranzacţionare în care participantul la PE doreşte să introducă oferte de cumpărare;

c) să monitorizeze valoarea şi perioada de valabilitate a scrisorii de garanție bancară de plată şi să invalideze oferta/ofertele de cumpărare introdusă/introduse de Participantul la PE în cazul în care valabilitatea scrisorii de garanţie bancară de plată nu a fost prelungită cu perioadele de timp stabilite în procedurile specifice elaborate de către OTS/terța parte desemnată de OTS şi publicate pe pagina de internet a acestuia;

d) să calculeze nivelul valorii garanţiei de validare şi a celei disponibile, să valideze oferta/ ofertele de cumpărare introdusă/introduse de participantul la PE şi să invalideze oferta/ofertele de cumpărare a cărei/căror valoare depăşeşte valoarea garanţiei de validare/ disponibile conform procedurilor specifice elaborate de către OTS/terța parte desemnată de OTS şi publicate pe pagina de internet a acestuia;

e) să transmită în fiecare zi bancară lucrătoare la Banca cont central instrucţiunea de debitare directă, corespunzătoare valorii obligaţiilor de plată nete zilnice (inclusiv contravaloarea aferentă TVA) ale participantului la PE, înscrisă în nota de decontare zilnică;

f) să transmită cererea de executare a scrisorii de garanție bancară de plată la Banca cont central, în situaţia în care primeşte de la Banca cont central rapoarte de refuzuri datorate lipsei de disponibilităţi din contul participantului la PE, şi să refuze diminuarea valorii acesteia, solicitată de participantul la PE, dacă valoarea rezultată după reducere nu acoperă obligaţiile de plată ale acestuia;

g) să emită şi să transmită factura lunară participantului la PE care a efectuat tranzacţii de cumpărare de gaze naturale (inclusiv contravaloarea aferentă TVA);

h) să încaseze contravaloarea drepturilor de încasare aferente tarifului de administrare/ tranzacționare pe PE (inclusiv contravaloarea aferentă TVA);”

1. **La anexa 13, în anexă, la articolul 5, după litera g) se introduce o literă nouă, litera g1), cu următorul cuprins:**

„g1) să emită şi să transmită factura/facturile anuală/lunare participantului la PE pentru contravaloarea tarifului de administrare/tranzacționare pe PE (inclusiv contravaloarea aferentă TVA);”

1. **La anexa 13, în anexă, titlul articolului 6 se modifică și va avea următorul cuprins:**

„Art. 6 - Obligațiile OTS/terței părți desemnate de către OTS sunt următoarele: ”

1. **La anexa 13, în anexă, la articolul 6, literele d) și k) se abrogă.**
2. **La anexa 13, în anexă, la articolul 6, litera j) se modifică și va avea următorul cuprins:**

„j) să achite integral contravaloarea drepturilor de încasare nete aferente vânzărilor de gaze naturale zilnice realizate de participantul la PE, prin transmiterea ordinelor de plată în favoarea participantului la PE şi să documenteze, lunar, încasarea drepturilor și plata obligaţiilor de regularizare, în valoare egală, reciproce;”

1. **La anexa 13, în anexă, la articolul 7, alineatul (2) se modifică și va avea următorul cuprins:**

„(2) În cazul în care participantul la PE nu poate dovedi că a corectat cauzele care au condus la suspendarea sa de la tranzacţionare pe piaţa de echilibrare a gazelor naturale, acesta este suspendat de la piaţa de echilibrare a gazelor naturale până la încetarea situaţiei care a cauzat suspendarea.”

1. **În anexa nr. 14, la articolul 1, alineatul (2) se modifică și va avea următorul cuprins:**

„(2) Pe piaţa de echilibrare, OTS/terța parte desemnată de OTS este contraparte în cadrul tuturor tranzacţiilor încheiate. Participarea efectivă la tranzacţionare este anonimă şi este permisă participanților la PE care doresc să introducă oferte de cumpărare, numai în limita garanţiilor de validare calculate înainte de începutul sesiunii de tranzacţionare.”

1. **În anexa nr. 14, la articolul 2, alineatele (1) și (3) se modifică și vor avea următorul cuprins:**

„(1) Sesiunea de tranzacţionare se organizează pentru fiecare zi gazieră de livrare.

(3) Sesiunile de tranzacţionare se desfăşoară după cum urmează:

I. Etapa de deschidere a pieţei de echilibrare şi de transmitere a ofertelor, între orele 14,30-17,00;

II. Etapa de încheiere a tranzacţiilor, între orele 17,00-17,15. ”

1. **În anexa nr. 14, la articolul 3, alineatul (3) și alineatul (6) litera b) se abrogă.**
2. **În anexa nr. 14, la articolul 3, alineatul (5) se modifică și va avea următorul cuprins:**

„(5) Sistemul de tranzacţionare compară în mod automat valoarea fiecărei oferte de cumpărare introduse, calculată ca produs între preţul oferit şi cantitatea ofertată, cu garanţia de validare/ disponibilă, aferentă participantului la PE, şi invalidează automat oferta, în cazul în care valoarea acesteia depăşeşte valoarea garanţiei de validare/disponibilă.”

1. **În anexa nr. 14 , la articolul 4, alineatele (7) și (8) se modifică și vor avea următorul cuprins:**

„ (7) OTS/terța parte desemnată de OTS pune la dispoziţia participanţilor la PE, prin intermediul sistemului de tranzacţionare, confirmarea de tranzacţie şi notele de decontare zilnice după încheierea tranzacţiei.

(8) OTS/terța parte desemnată de OTS întocmeşte zilnic, pentru fiecare participant la PE care a înregistrat tranzacţii de vânzare sau de cumpărare gaze naturale, nota de decontare zilnică, corespunzătoare zilei gaziere de livrare tranzacţionată, care conţine următoarele informaţii:

a) cantităţile de gaze naturale corespunzătoare vânzărilor/cumpărărilor pentru ziua gazieră de livrare;

b) preţul de închidere al pieţei;

c) valorile corespunzătoare vânzărilor/cumpărărilor de gaze naturale pentru o zi gazieră de livrare;

d) contravaloarea TVA, dacă este aplicabil;

e) valoarea drepturilor de încasare/obligaţiilor de plată zilnice.”

1. **În cuprinsul anexelor 7 și 71 sintagma „NIZ” se elimină.**

**Art. II.** – Societatea Națională de Transport Gaze Naturale „Transgaz” – S.A. Mediaș și utilizatorii rețelei vor duce la îndeplinire prevederile prezentului ordin, iar direcțiile de specialitate din cadrul Autorității Naționale de Reglementare în Domeniul Energiei vor urmări respectarea acestora.

**Art.** **III.** – Prezentul ordin se publică în Monitorul Oficial al României, Partea I și intră în vigoare la data de 17 decembrie 2018.

**Președintele Autorității Naționale de Reglementare în Domeniul Energiei**

**Dumitru Chiriță**